1824 m. Meksikos Konstitucija
1824 m. Meksikos Jungtinių Valstijų federalinė konstitucija (isp. Constitución Federal de los Estados Unidos Mexicanos de 1824) – Meksikos konstitucija, priimta 1824 m. spalio 4 d., nuvertus Augustino I Meksikos imperiją. Naujajame vyriausybės statute respublika buvo pavadinta Meksikos Jungtinėmis Valstijomis ir apibrėžiama kaip atstovaujamoji federacinė respublika, kurios oficiali ir vienintelė religija buvo katalikybė. Ją vėliau pakeitė 1857 m. Meksikos konstitucija.